# Carrutxa

### De Viquipèdia

Carrutxa és una important associació cultural amb seu a Reus dedicada a la recerca i la difusió del patrimoni etnològic i de les manifestacions de la cultura popular.

Fou creada el juny de 1980 a Reus, i el seu àmbit d'actuació són les comarques de la Catalunya Nova i principalment, el Baix Camp i el Priorat. Els camps principals en que desenvolupa la seva activitat son l'antropologia, la història, la filologia, l'arqueologia i l'etnomusicologia

L'associació disposa de dos centres de documentació, un a Reus i un a Bellmunt del Priorat. El de Reus, obert el 1985, compta amb biblioteca i hemeroteca, arxiu fotogràfic i arxiu fonogràfic. El de Bellmunt del Priorat, obert el 2003 en col·laboració amb l'ajuntament de Bellmunt i el Museu de les Mines, està especialitzat en el Priorat i la seva activitat minera, poc coneguda, i compta amb un arxiu fotogràfic i una biblioteca.

Carrutxa ha participat activament en les festes populars dels pobles de les comarques del seu àmbit i ha contribuït a la creació d'alguns grups festius i associacions culturals.

Obtingut de "http://ca.wikipedia.org../../../c/a/r/Carrutxa.html"

Categoria: Cultura popular

##### Views

- Article
- Discussió
- Revisió actual

##### Cerca